رد: استفسار عن ورشة بالبحرين
السلام عليكم ورحمه الله وبركاته الشيخ أقولك
عن خبره حتى لو فحصت بعد ما تخلص وتدفع الفلوس
راح تبين معاك العلل وصدقني من شئ لشي وإنت وصبرك
يا إنت يا السياره لأنه الحين يودون السياره سيرفس
قبل لا يبيعها والليكات (تسريب الزيت) ما يبين
والمكينه يحطون لها آيل مع ماده غليظه عن المشاكل
والفاحص مهمته إنه يأخذ بيزاته بعد ما يلقي نظره على السياره
بس إذا تبي تشيك السياره عندك أبو حسن بسوق واقف
وعندك كراج حمص بسوق واقف وإثنينهم بمدينه حمد
نسيت تبي فحص توب التوب والله إني نسيته يوم رحت أفحص
ولا مان وديت سيارتي عنده
وأخد في عراد صوب وكاله متسوبيشي في المنطقة الصناعية بعراد
إسن المحل مادري محمد درويش لو عيسى درويش شي شذي بس شغله
تمام ويطلعلك الأشياء الخربانه بالسيارة
ومثل ما يقول المثل ما يطيح إلا الشاطر راح عن بالي فحصت عند كراج حمص
وقالي كل شي تمام بس كان فيها مشاكل رودات وليك بورستيرنغ وليك من البريك
والمساحات الوايبر يبيلهم تبديل والمضخه والهوز يبيلهم تبديل المهم وأشياء وايد
عورت رأسك صح
بس الحمدلله خلصت من كل هالمصايب وباقي لي ال control arm تحتاج تبديل بعد فتره
وجانبين واحد أمامي يمين بدايه خراب أنتظر لين يخرب الثاني يسار علشان أبدلهم مع بعض
وأكون خلصت وأنا سواقتي عاديه يعني حدي ١٢٠ كم/س
يعني هادي ؛)
قلتلك قصه حياتي ههههه
بس الله لا يبارك فيه اللي باع سيارتي يعني شريت السياره ب ٢٠٠٠دينار حطيت تصليحات وصيانه للحين ١٦٠٠ دينار
وزين إني مأخذ قرض شخصي ٥٠٠٠ دينار على ٧ سنوات وأتمنى إنها تدوم هالفتره وما تطلب إلا قطع الغيار الإستهلاكيه
بس الحساب يوم الحساب
والسلام ختام
وآسف على الإطاله وشكرا
التعديل الأخير تم بواسطة sroor9001 ; 01-04-2013 الساعة 05:57 AM